# Нартайлаҡов Мәжит Әхмәт улы

Нартайлаҡов Мәжит Әхмәт улы (3 февраль 1960 йыл) — ғалим-хирург, юғары мәктәп уҡытыусыһы. Медицина фәндәре докторы (1995), профессор (1997), Рәсәй Тәбиғи фәндәр академияһының ағза-корреспонденты (2006), Башҡортостан Республикаһының атҡаҙанған фән эшмәкәре (2002) һәм һаулыҡ һаҡлау алдынғыһы (2002). Башҡортостандың (1998) һәм Рәсәй Федерацияһының (2008) атҡаҙанған табибы. Салауат Юлаев ордены кавалеры (2012).

# Нартайлаҡов Мәжит Әхмәт улы
## Биографияһы

Мәжит Әхмәт улы Нартайлаҡов Ырымбур өлкәһенең Переволоцк районы Ғәбдрәфиҡ ауылында тыуған. 1977 йылда БАССР-ҙың Саҡмағош районы Тәйнәш урта мәктәбен тамамлай. 1983 йылда — Башҡорт дәүләт медицина институтын, шунда уҡ хирургия буйынса клиник ординатураны (1983—1985) тамамлай. 1985—1987 йылдарҙа Өфө ҡалаһының 6-сы клиник дауаханаһында хирург булып эшләй һәм ҡабул итеү бүлегенең мөдире була (хәҙер — БДМУ клиникаһы).
1987 йылдан БДМИ-ҙа (хәҙерге — БДМУ-ла) дөйөм хирургия: 1987 йылдан — ассистент, 1991йылдан — доцент, 1996 йылдан — профессор, 1997 йылдан — мөдир, бер үк ваҡытта 1994—1997 йылдарҙа — Башҡортостан Республикаһы Һаулыҡ һаҡлау министрлығында баш хирург , 2011—2015 йылдарҙа БДМУ-ның — дауалау эштәре буйынса проректор. Республика хирургия гепотологияһы үҙәге етәксеһе (1995 йылдан), ҒТИ-ның яңы медицина технологиялары директоры (2015 й).
1989 йылда кандидатлыҡ (Ҡазан) һәм 1995 йылда докторлыҡ (Мәскәү) диссертацияларын яҡлай.

# Нартайлаҡов Мәжит Әхмәт улы
## Ғилми эшмәкәрлеге

Хирургия гепатологияһы, абдоминаль хирургия, хирургик инфекциялар, трансплантология.
580-дән ашыу ғилми хеҙмәт, шул иҫәптән, 12 монография, 22 уйлап табыуға патент авторы. 8 доктор һәм 46 фән кандидаты әҙерләгән.

# Нартайлаҡов Мәжит Әхмәт улы
## Киң танылған хеҙмәттәре

* Бауыр эхинококкозы /Нартайлҡков М. Ә, Плечев В. В., Мушарапов Д. Р., Лоҡманова Г. И. — Өфө: НПО Башбиомед, 2006. — 104 б.
* Бауыр һәм үт юлдары хирургияһы / М. Ә. Нартайлаҡов редакторлығында. —Дондағы Ростов.: Феникс, 2007. — 400 б.
* Хирургияла биоплант /Минһажов Г. Г., Нартайлаҡов М. Ә., Ниғмәтуллин Р. А. — Өфө: РА Информреклама, 2008. — 528 .
* Дөйөм хирургия / М. А. Нартайлаҡов редакторлығында. —Дондағы Ростов.: Феникс, 2006. — 256 б.
* Йөклө ҡатындар һәм аппендицит: Уҡыу ҡулланмаһы /Кулавский В. А., Нартайлаҡов М. Ә., Кулавский Е. В. — Өфө: БДМУ, 2011. — 103 б.
* В. Н. Павлов-М. Ә. Нартайлаҡов буйынса паренхиматозн ағзаларға йөй һалыу өсөн энә. № 136321 файҙалы моделгә 10.01.2014й. РФ патенты /Павлов В. Н., Нартайлаҡов М. Ә., Зинәтуллин Р. М., Ғизәтуллин Т. Р., Катаев В. А.
* Үт юлының ятроген зарарланыу осрағында бауырҙан үтте эсәк аша сығарыу өсөн ваҡытлыса тышҡы шунтирование ысулы. № 2580753 файҙалы моделгә уйлап табыу өсөн 17.03.2016 й. РФ патенты /Пантелеев В. С., Нартайлаҡов М. Ә., Абдеев Р. Р.

# Нартайлаҡов Мәжит Әхмәт улы
## Китаптары

* Лекарь великого эмира. — Уфа: ГУП РБ Уфимский полиграфкомбинат, 2015. — 232 с. ISBN 978-5-85051-639-0

# Нартайлаҡов Мәжит Әхмәт улы
## Маҡтаулы исемдәре һәм башҡа бүләктәре

* «Башҡортостан Республикаһында иң яҡшы операция өсөн Алтын скальпель» (1996, 2005, 2013).
* Башҡортостан Республикаһының маҡтау ҡағыҙы (1998).
* Халыҡ-ара хирург-гепатологтар ассоциацияһының абруйлы ағзаһы (2010 г.)
* Салауат Юлаев ордены (2012).